මාතර දිස්ත්‍රික් කම්කරු කාර්යාලයේ කම්කරු නිලධාරියෙකු රුපියල් 30000ක් අල්ලස් ලෙස ගනිමින් සිටියදී හක්මන - තුඩුව හන්දිය - පුංචි පාලම අසලදී අල්ලස් හෝ දුෂණ විමර්ශන නිලධාරීන් විසින් අත්අඩංගුවට ගනු ලැබුවා.තිහගොඩ ව්‍යාපාරිකයෙකු සිය සේවකයන්ට සේවක භාරකාර අරමුදල සඳහා මුදල් වෙන් කර නොමැති අතර ඒ වරදට නඩු නොපවරා සිටීමට රුපියල් 60000ක අල්ලස් මුදලක් ඉල්ලා ඇති අතර එයින් 30000ක් ලබා ගනිමින් සිටියදී මෙසේ අත්අඩංගුවට පත් වී ඇත්තේ පෙර කී ව්‍යාපාරිකයාගේ ම පැමිණිල්ලක් මතයි.ඊයේ සවස අත්අඩංගුවට ගත සැකකරු අද(28) අධිකරණයට ඉදිරිපත් කිරීමට නියමිත බව අල්ලස් කොමිසමේ අධ්‍යක්ෂ ජ්‍යෙෂ්ට පොලිස් අධිකාරී ප්‍රියන්ත චන්ද්‍රසිරි කියා සිටියා.